 2 Sanadku markuu ahaa 1985kii waxaan ahaa tababaraha Xulka Qaranka Soomaaliyeed ee Kubadda Koleyga ee Gabdhaha,waxaana ka qeyb galnay Tartankii Carabta ee lagu qabtay Dalka Marooko,waxa kaloo ciyaarahahaasi ka qeyb galay Kooxda Kubadda Cagta Qaranka Soomaaliyeed,Kooxda ciyaaraha Fudud ee Soomaaliya iyo kooxa kale oo matalaayey Qaranka Soomaaliyeed,waxaana tartanka 1500m ku tartamaayey Halyey Cabdi Bile Cabdi iyo Saciid Cuweta,waxaan maalintaasi aan fadhiyey garoonka lagu tartamaayey,waxa iga muuqday welwel badan,marba gees ayaan u dhaqaaqaa,waxaana ugu dambeyntii la soo gaaray waqtigii la tartamaayey,waxaana laga dhawaajiyey dhawaaqii tilmaamaayey in uu tartankii bilaaban karo,waana tartan aad loo wada sugaayey,waana lagu tartamaa sedex wareeg iyo 300m,waxana baratankii isugu soo haray Halyey Bile iyo Cuweta,waxaana Halyey Bile looga qaaday il-biriqsiyo,waxaana hal mar wada saadaaliyey qorayaashii ka faaloonaayey isboortiga iyagoo odorasay in mustaqbalka dhaw uu Halyey Cabdi Bile Cabdi noqon doono Horyaalka 1500mt,waxay ii aheyd dhacdo aan waligey xusuusan doono...Laakiin waxa ii cadeyd in Halyey Bile uu wadadii cadeyd uu cagta saaray. 